钦定古今图书集成/明伦汇编/官常典/第104卷 > 《司徒元树墓志铭》前人
## 钦定古今图书集成/明伦汇编/官常典/第104卷 > 《司徒元树墓志铭》前人

“昔枢电降祥，姬水成业，握八符以驭世，膺五命以会
昌，钦明格于上下，光泽被于宇宙，卜年永久，历世遐
长，有文王之孙子，启周公之苗裔，积善所及，踵武称
贤，每以辛李为言，恒持韩白自许，殚百虑之一致，尽
能事于生民，苍苍在上，义归无厚，徒有东平避世之
意，空怀北海自晦之情，疾非逢雾，终异启手”，铭曰：“明
允笃诚，发于岐嶷，未镂已雕，不扶而直。修礼以耕，强
学为殖。孔既叹鲁，庄亦吟越，况以度思，有怀明发，翻
然高举，归于魏阙。长路未穷，朝光已没。”